OpenLLM-France/wikimedia huggingface dataset:
# Exeter (Missouri)

Exeter Missourieko hiri bat da. Barry konderrian kokatua dago. 2010ean 772 biztanle zituen, 2,05 kilometro koadrotan banatuta.

## Ikus, gainera

* Barry konderria

## Kanpo estekak

* Datuak: Q957165
# Exeter (Nebraska)

Exeter Nebraskako herri bat da. Fillmore konderrian kokatua dago. 2010ean 591 biztanle zituen, 1,64 kilometro koadrotan banatuta.

## Ikus, gainera

* Fillmore konderria

## Kanpo estekak

* Datuak: Q2674441
* Multimedia: Exeter, Nebraska / Q2674441
# Federico Loygorri

Federico Loygorri de la Torre (Málaga, 1849ko irailaren 3a - Madril, 1915eko apirilaren 21a) andaluziar militar eta politikaria izan zen.
Espainiako Itsas Armadan almiranteordea, Alderdi Liberal Fusionistaren kidea izan zen. Balearretako, Huescako, Nafarroako eta Guadalajarako gobernadore zibila izan zen. Gero, diputatu hautatu zuten.

## Erreferentziak

* ↑ Javier Paniagua; José A. Piqueras. (2004). Diccionario biográfico de políticos valencianos 1810-2003. Valentzia: Institució Alfons el Magnànim, 588 or. ISBN 847822386X..
* Datuak: Q8961042
# Federico Luppi

Federico Luppi (Ramallo, Buenos Airesko probintzia, 1936ko otsailaren 23a – Buenos Aires, 2017ko urriaren 20a) aktore argentinar-espainiarra izan zen.
Argentinako antzezle nagusietakotzat hartzen da. Gaztetan La Platara joan zen pintura eta eskultura ikastera, baina nahiago izan zuen antzerkiaren munduan aritu. Era askotako lanak egin zituen antzerkigintzan saioak egiten zituen bitartean. Denboraldi batez gaueko tabernetan lan egin ondoren, antzerkian Ha llegado un inspector ("Ikuskatzaile bat etorri da") lanarekin egin zuen debuta. Lan hark zinema, irratia eta telebistarako ateak zabaldu zizkion.
Erregimen politikoaren kontra izan zuen jarreraren ondorioz, Espainiara ihes egin zuen. Espainian lan asko egin zituen, batez ere 1976-1981 urteen bitartean. Hala eta guztiz ere, Romance de Aniceto y la Francisco ("Aniceto eta Franciscoren maitasuna") lanak eman zion ospea nazioartean. Adolfo Aristarainekin Un lugar en el mundo ("Leku bat munduan") eta La ley de la frontera ("Mugako legea") filmak egin zituen.
1997an Zilarrezko Maskorra aktore onenari lortu zuen Donostiako Zinemaldian.

## Lan hautatuak
### Antzerkigintza

* Korchac y los niños ("Korchac eta umeak")
* Soledad para cuatro ("Bakardadea lau lagunentzat")
* Nuestro fin de semana ("Gure aste bukaera")
* El canto del cisne ("Beltxargaren kantua").

### Zinema

* La Patagonia rebelde (1974).
* Últimos días de la víctima (1979).
* Tiempo de revancha (1981).
* Plata dulce (1982).
* Un lugar en el mundo (1992).
* La invención de Cronos (1992).
* Sol de otoño (1996).
* Martín (Hache) (1997).
* El espinazo del diablo (2001)
* El último tren (2002).
* Lugares comúnes (2002).
* El laberinto del fauno (2006).
* La habitación de Fermat (2007)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Argentinako zinema
* Datuak: Q1393963
* Multimedia: Federico Luppi / Q1393963
# Federico Moyúa

Federico Moyúa Salazar (Bilbo, 1873ko uztailaren 17a - ibidem, 1939ko martxoaren 7a) bizkaitar politikaria izan zen, bitan Bilboko alkatea izandakoa.
Deustuko Unibertsitatean zuzenbidea ikasi zuen baina emaztearen negozioan, Barandiarán y Compañía, lanari ekin zion. Alderdi Liberal Fusionistaren kidea, 1910ean Bilboko alkate hautatu zuten. Liga de Acción Monárquica sortzera lagundu zuen.
Primo de Riveraren diktaduran Unión Patrióticaren kide bilakatu zen eta berriro izendatu zuten alkate Justo Somonte sozialista ordezkatuz.
Bilboko plazarik ezagunetariko bat plaza eliptikoa da, ofizialki Federico Moyua Plaza.

## Erreferentziak

* ↑ Auñamendi Eusko Entziklopedia. Federico Moyua Salazar. .
* ↑ (pdf) Biografías/Archivo Alcaldes. EHU, 155-178 or..

## Kanpo estekak

* Datuak: Q8961045
* Multimedia: Federico Moyúa Salazar / Q8961045
# Federico Kirbus duna

Federico Kirbus duna (gaztelaniaz: Duna Federico Kirbus) munduko dunarik altuena da. Argentinako Tatón herrian, Catamarcako probintzian, dago. Federico Kirbus argentinar kazetari eta idazlearen izena darama.

## Kanpo estekak

* Datuak: Q5815016
# Federico Mena

Federico Mena Quintero (Mexiko Hiria, 1976ko uztailaren 29a) ordenagailu programatzaile Mexikoarra, GNOMEren "Canvas"-a idatzi zuen Red Haten lan egiten zuen bitartean. Denbora batez GIMPen arduraduna izan zen, eta Ximianen, orain Novellek erosia, kontratatutako lehenetakoa izan zen, eta oraindik bertan jarraitzen du. Miguel de Icazarekin batera, Federicok GNOME proiektua fundatu zuen.
Universidad Nacional Autónoma de México unibertsitatera joan zen, eta bertan Icaza ezagutu zuen, Ordenagailu zientziak ikasten zituen bitartean; ondoren unibertsitatea utzi zuen Red Hat-entzat lan egiteko Estatu Batuetan. Bere bizitzaren zatirik handiena Mexiko Hirian igaro du, baina orain Xalapan, Veracruzen, bizi da bere emaztearekin.
* Datuak: Q2041395
* Multimedia: Federico Mena / Q2041395
# Federico Moreno Torroba

Federico Moreno Torroba (Madril, 1891ko martxoaren 3a - 1982ko irailaren 12a) musikagile espainiarra izan zen. Landu zuen genero nagusia zarzuela izan zen. Baita ere gitarrarako konposizioak landu zituen eta musika-kritika.

## Biografia

Musikarien familia baten magalean jaio zen. Lehenengo ikasketak aitarekin, José Moreno Ballesteros, eman zituen. Aita Concepción elizaren organista zen. Beste irakaslea Madrilgo Kontserbatorian irakasten zuen Conrado del Campo izan zen. Musikagile bezala arlo sinfonikoan aritu zen hasiera batera baina laster zarzuela munduan sartu zen, 50 hamar obra eginez, tartean Sor Navarra, 1936an. Bere estiloa normalean konstunbrismo barruan kokatzen zen baina estiloaren dotorezia galdu gabe. Kargu desberdinak bete zituen, tartean, 1974tik, Sociedad General de Autores de España presidentearena, eta Argentinako Arte Ederren Akademia Nazionalarena, 1978tik. Bestetik, Zarzuelako Antzokia eta Calderón Antzokia zuzendu zituen.

## Obra
### Zarzuelak

Hauek dira ezagunenak:
* La mesonera de Tordesillas (1925)
* La pastorela (Pablo Lunarekin batera) (1926)
* La marchenera (1928)
* La manola del portillo (Pablo Lunarekin batera) (1928)
* Luisa Fernanda (1932)
* Azabache (1932)
* Xuanon (1933)
* La chulapona (1934)
* Paloma Moreno (1935)
* La boda del señor Bringas, o, Si te casas la pringas]] (1936)
* Sor Navarra (1936)
* Monte Carmelo (1939)
* Oro de ley (1939)
* Maravilla (1941)
* La Caramba (1942)
* La ilustre moza (1943)
* Polonesa (1944)
* Los Laureles (1947)
* El cantar del organillo (1949)
* María Manuela (1952)
* Baile en capitanía (1960)

### Opera

* La virgen de mayo (1925)
* María la Tempranica (1930). Izenburu bereko zarzuela opera bezala moldatu zuen.
* El poeta (1980), Plácido Domingorekin estreinatuta

### Gitarrarako lanak

* Romántico de Castilla,
* Homenaje a la seguidilla,
* Fantasía flamenca,
* Tonada concertante
* La cortinit, sonatina.

## Kanpo loturak

* (Gaztelaniaz):Moreno Torrobari buruzko artikulua El País egunkarian.
* Datuak: Q471121
* Multimedia: Federico Moreno Torroba / Q471121
# Federico Martín Aramburú

Federico Martín Aramburu (La Plata, 1980ko urtarrilaren 20a - Paris, 2022ko martxoaren 19a) argentinar errugbilaria izan zen, erdiko postuan aritzen zena. 22 partida jokatu zituen Argentinako errugbi selekzioarekin, eta Frantziako 2007ko Munduko Errugbi Kopan hirugarren postua lortu zuen selekzioko kidea izan zen. Parisen eraila hil zen.

## Bizitza

Federico Martín Aramburu La Platan jaio zen 1980ko urtarrilaren 20an. Buenos Aires Handiko Club Atlético San Isidron hasi zuen bere kirol ibilbidea. 2004an, Biarritz Olympiquek kontratatu zuen. Bi aldiz izan zen Top14ko txapeldun Lapurdiko taldearekin, 2005ean eta 2006an. Perpinyanen eta Akizen ere jokatu zuen, baita Glasgow Warriorsen ere. Argentinarekin hirugarren izan zen 2007ko Munduko Kopan. 22 partida jokatu zituen selekzioarekin.
Erretiratu ondoan Biarritzen bizi izan zen, eta turismo alorreko enpresa batean egin zuen lan, Hegarty bazkidearekin. Biarritz Olympiqueko bazkideen elkarteko presidente izan zen 2015etik 2018ra, eta administrazio kontseiluko kide ere izan zen.
2022ko martxoaren 19an, tiroz hil zuten Parisen. Shaun Hegarty kirolariarekin zebilen Boulevard Saint-Germain auzoan, eta taberna batean iskanbila izan zuten bi pertsonarekin. Banatu egin zituzten han zeuden beste batzuek, baina, geroago, auto batean itzuli ziren bi pertsona horiek, eta kalean tirokatu zuten Aramburu. Lauzpabost tiro jaso zituen errugbilari ohiak. Ustezko hiltzailea, Loik Le Priol eskuin muturreko militantea, hiru egun geroago atxilotu zuten Hungarian.

## Palmaresa
### Biarritz Olympique

* Top 14
** txapelduna: 2005, 2006
* Europako Errugbi Txapeldunen Kopa
** finalista: 2006

## 2007ko Munduko Kopa

Aramburuk 2007ko Munduko Errugbi Kopa jokatu zuen Argentinako selekzioarekin. Multzoen fasean entsegu bat lortu zuen Georgiaren aurkako partidab; eta beste bat Frantzia aurka, hirugarren posturako partidan.
| Txapelketa | Herrialdea | Emaitza | Partidak | Entseguak |
| 2007ko Munduko Errugbi Kopa | Frantzia | Hirugarren postua | 3 | 2 |

## Erreferentziak

* 1 2 Lartzanguren, Edu. Eskuin muturreko ekintzaile baten bila ari dira, Aramburu errugbilariaren heriotzarengatik. Berria, 2022ko martxoak 21, CC BY-SA 4.0, berria.eus (Noiz kontsultatua: 2022-3-23).
* ↑ Lartzanguren, Edu; Ostolaza, Paulo. Hungarian atxilotu dute Aramburu errugbilariaren ustezko hiltzailea. Berria, 2022ko martxoak 23, CC BY-SA 4.0, berria.eus (Noiz kontsultatua: 2022-3-23).

## Kanpo estekak

* Jokalariaren profila UAR-en
* (Frantsesez) itsrugby.fr-en estatistikak
* Scrum.com-en estatistikak
* Datuak: Q2313220
* Multimedia: Federico Martín Aramburú / Q2313220
# Federico Montaner

Federico Montaner Canet (Iruñea, 1874 – Donostia, 1938) topografoa eta militarra, Francoren estatu kolpearen alde eta errepublikaren aurka jarri zen 1936an. Defentsa Batzorde Nazionala erakundearen partaidea izan zen.

## Biografia

Espainiako armadaren topografo garrantzitsuena izan zen. 1904an Espainia eta Frantzia arteko mugak zedarriztatzen ibili zen. 1922a, armada teniente-koronela bezala, Iruñean zegoen Pirinioetako Batzorde Geografikoaren burua izan zen. Eusko Ikaskuntzarako, bestetik, 1922an argitaratu zen Euskal Herriko mapa kartografikoa egin zuen, 1:200.000 eskalan; 1926an, eskala berean, Nafarroakoa prestatu zuen.
1927ko uztailean Marokora bidali zuten, Marokoko Protektoratu Espainiarraren txosten topografikoa egiteko. Lan horretan beste militar-topografo ospetsuekin aritu zen: Joaquín de Ysasi-Ysasmendi, Rafael Alfonso de Villagómez, Manuel García-Baquero eta Luis de Lamo Peris. Lan garrantzitsu honek 20.000 km² zabalerako lurraldea aztertu zuen. Batzordearen burua bezala, Afrikan 1935arte egon zen.
Armadaren zati handi batek Espainiako Bigarren Errepublikaren aurkako estatu kolpean parte hartu zuen. Uztailaren 18an Montaner Iruñean zegoen, 5. Dibisioaren estatu nagusiaren burua bezala. Bera, Emilio Mola jeneralaren agindupean aritu zen. Uztailaren 24ean Burgosen faxistek Defentsa Batzorde Nazionala sortu zutenean Montanerrek idazkari moduan lan egin zuen, koronel graduarekin. Batzordea urrian desegin zen eta Francok Muntaner Gerra Idazkaritzaren nagusia eta Donostiako gobernadore militarra izendatu zuen. Gipuzkoako hiriburuan hil zen 1938ko urtarrilaren 5ean.

## Gerra krimenetan inputatuta

2008an, Baltasar Garzón epailak frankismoaren hogeita hamabost goi-karguen aurkako sumarioa ireki zuen, tartean Montanerren aurka. Inputazioak bi ziren: atxiloketa ilegala eta gizadiaren krontako krimenak frankismoaren lehenengo urtetan. Epailak akitutatzat eman zuen Montanerren ardura 1938an hil zela jakin zuenean.

## Obra

* Perfil principal de Ceuta y Melilla Madrid 1930 de Federico Montaner Canet a Agustin Muñoz Grandes, Madril: Talleres del Depósito Geográfico e Histórico del Ejército, 1930.

## Erreferentziak

* ↑ http://www.memoriadigitalvasca.es/handle/10357/6350
* ↑ http://aunamendi.eusko-ikaskuntza.eus/eu/montaner-canet-federico/ar-81459/
* ↑ http://estaticos.elmundo.es/documentos/2008/11/18/auto_memoria_historica.pdf
* ↑ https://www.todocoleccion.net/militaria-libros-literatura/perfil-principal-ceuta-melilla-madrid-1930-federico-montaner-canet-agustin-munoz-grandes~x22372017
* Datuak: Q5857748
# Fargo (telesaila)

    Artikulu hau Telesailari buruzkoa da; beste esanahietarako, ikus «Fargo (argipena)».
Fargo estatubatuar umore beltzeko thriller antologia telesaila da, Noah Hawleyk 2014an FX katerako sortua. Coen anaien 1996ko izenburu bereko filmetik hartzen du izena. Telesailaren denboraldi bakoitza garai ezberdin batean kokatzen da eta istorio ezberdin batek ardazten du, pertsonaia berriekin. Hala ere, bai denboraldi ezberdinak zein jatorrizko filma denbora-marra berean kokatzen dira, eta erreferentzia gurutzatu gutxi batzuk azaltzen dira.

## Ezaugarriak

Telesailak Coen anaien filmetako gai eta elementu ugari jasotzen ditu. Esate baterako, kapitulu bakoitzaren hastapenetan errotuloetan filmean agertzen zen mezu bera errepikatzen da (urtea eta tokia aldatuz, tokatzen denean):
| « | Hau benetako historia bat da. Film honetan kontatzen dena Minnesotan gertatu zen, 1987an. Bizirik atera zirenen eskariz, izenak aldatuta daude. Gertatu bezala kontatu da gainerakoa, hildakoen errespetuz. | » |
| Fargo (1996) ||
Benetakoa izatearena gezurra da, txantxa bat. Umore beltza da nagusi denboraldi guztietan, krimen ugarirekin, eta egoera sarri erridikuluekin, kritika sozial nabarmena dagoelarik AEBetako bizimoduari, gaizkile, ikertzaile zein biktimak askotan inozoak bailiran agertzen direlarik.
Coen anaiak telesaiaren ekoizle eragileak dira, Hawley showrunnerrarekin batera. Aktore multzoak desberdinak dira denboraldi bakoitzean.

## Denboraldiak

* Lehen denboraldia (2014)
* Bigarrena (2015)
* Hirugarrena (2017)
* Laugarrena (2020)
* Bosgarrena (2023-2024)

## Erreferentziak

* ↑ (Ingelesez) Clark, Joseph. (2020-12-28). «How All Four Seasons Of Fargo Are Connected» Game Rant (Noiz kontsultatua: 2024-05-05).
* ↑ Filmazpit-etik. «Fargo» AZpiTituluak.eus (Noiz kontsultatua: 2024-03-14).

## Kanpo estekak

* Datuak: Q15931555
# Fargo (argipena)

Fargo izenak hainbat adiera du:
* Fargo (Ipar Dakota), AEBetako hiria.
* Fargo (Arkansas), AEBetako hiria.
* Fargo (Georgia), AEBetako hiria.
* Fargo (Oklahoma), AEBetako hiria.
* Fargo, Coen anaien filma, 1996koa.
* Fargo, aurreko filmean oinarritutako telesaila.
# Farhud

Farhud (arabieraz: الفرهود‎) Bagdadeko juduen kontrako pogroma izan zen, 1941eko ekainaren 1ean eta 2an gertatu zena, britainiarrak anglo-irakiar gerran garaile atera eta gutxira. Hiriko juduen kontrako erasorik handienean, 180 lagun inguru hil, milaka zauritu, 900 etxebizitza suntsitu, eta hainbat lapurreta egin zituzten.

## Erreferentziak

* ↑ Ezkerra, Estibalitz. Errotiko maitasunaren porrota. Berria, 2019ko urtarrilak 13, CC BY-SA 4.0, berria.eus (Noiz kontsultatua: 2022-2-6).

## Kanpo estekak

* Datuak: Q2352263
* Multimedia: Farhud / Q2352263
# Fargo (filma)

    Artikulu hau 1996ko filmari buruzkoa da; beste esanahietarako, ikus «Fargo (argipena)».
Fargo 1996an Joel Coen eta Ethan Coen anaiek zuzendu, ekoiztu eta idatzitako filma bat da. Protagonista nagusiak Frances McDormand, William H. Macy, Steve Buscemi, Harve Presnell eta Peter Stormare izan ziren. Filmak izenburua AEBko Ipar Dakota estatuko izen bereko Fargo hiriari zor dio, nahiz eta filmaren zati handiena Minnesota estatuan girotua egon.
Bestalde, filma zazpi Oscar Sarietarako izendatua egon zen, azkenik bi irabazi zituelarik: Jatorrizko gidoi onenaren Oscar Saria eta Emakumezko aktore onenaren Oscar saria (Frances McDormand). BAFTA saria ere irabazi zuen, bai eta Canneseko Zinemaldiko zuzendari onenaren saria ere. 2006an National Film Registre filma bildumaren barnean erregistratua izan zen.

## Argumentua

Oharra: Atal honek istorio osoa edo amaiera argitzen du.
1987ko negua, Minneapolis. Jerry Lundegaard-ek (William H. Macy) dirua nola edo hala lortu beharrean da, horretarako bere emaztea bahitu eta Ipar Dakotako Fargo hirian harengatik erreskatea eskatuko duten bi gizon (Steve Buscemi eta Peter Stormare) kontratatuko ditu. Erreskatea Jerryren aitaginarrebari eskatuko diote, bere dirua edonor baino gehiago maite duen aberatsa (Harve Presnell). Helburua bahiketarengatik lortutako dirua Jerry eta bi bahitzaileen artean banatzearena da. Halere, gauzak ez zaizkie uste adina ongi aterako, tartean polizia bat eta bi pertsona hilik suetzatzen baitira. Marge Gunderson (Frances McDormand) kasu hau ikertu eta konpontzeko ardura duen polizia buruzagia da. Poliziak bere lana egin eta ikertzen dabilen einean, Jerryk arazo berriei aurre egin beharko die, tartean hark kontratatutako bahitzaileen mehatsuei aurre egitea.

## Aktoreak

* Frances McDormand: Marge Gunderson
* William H. Macy: Jerry Lundegaard
* Steve Buscemi: Carl Showalter
* Harve Presnell: Wade Gustafson
* Peter Stormare: Gaear Grimsrud
* John Carroll Lynch: Norm Gunderson
* Kristin Rudrüd: Jean Lundegaard

## Kanpo estekak

* Fargo filmaren IMDBko fitxa irakurgai (Ingelesez)
* Datuak: Q222720
* Multimedia: Fargo (film) / Q222720
# Faria Lemos

Faria Lemos Brasilgo udalerri bat da, Minas Gerais estatuan kokatua. 3.188 biztanle ditu 165,224 km²ko eremuan.

## Ikus, gainera

* Minas Gerais

## Kanpo estekak

* Datuak: Q1791395
* Multimedia: Faria Lemos / Q1791395
# Exira udalerria, Audubon konderria (Iowa)

Exira udalerria Ameriketako Estatu Batuetako Iowa estatuko udalerri bat da, Audubon konderrian. Azken zentsuaren arabera 1.129 biztanle zituen, 99.6 milia karratu (258 km$^2$) eremuan.

## Ekonomia

2020ko zentsuaren arabera, Exira udalerriak 517 etxebizitza zeuden. Per capita diru-sarrerak 23.899 estatubatuar dolar ziren.

## Kanpo estekak

* Datuak: Q2218512
# Exin

Exclusivas Industriales Sociedad Anónima, normalean Exin akronimoz ezaguna, kataluniar enpresa izan zen, jostailuak egiten eta merkaturatzen zituena. 1951n Ramón Carroggio Socíasek sortua, bere produkturik ezagunenak Madelman, Cinexin, Exin Castillos, TENTE eta Scalextric ziren. 1993an desagertu zen nahiz eta zenbait urte geroago Popular de Juguetesek bere produktuetako batzuk ekoiztu.

## Kanpo estekak

* Datuak: Q6144401
# Exira (Iowa)

Exira Iowako hiri bat da. Audubon konderrian kokatua dago. 2010ean 840 biztanle zituen, 2,63 kilometro koadrotan banatuta.

## Ikus, gainera

* Audubon konderria

## Kanpo estekak

* Datuak: Q1932713
* Multimedia: Exira, Iowa / Q1932713
# Exinotis

Exinotis Blastobasidae familiako tximeleta genero bat da. Bere espezie tipoa Exinotis catachlora da.

## Espezieak

| Espeziea | Irudia | Egoera |
| Exinotis catachlora | | daturik gabe |

## Kanpo estekak

* Datuak: Q5420342
* Espezieak: Exinotis
# Exilles

Exilles Italiako udalerri bat da. Turingo Hiri Metropolitanoan kokatuta dago, Piemonte eskualdean. 241 biztanle ditu, 46,55 kilometro koadroko azaleran banatuta.

## Mugakideak

Exillesk honako udalerri hauekin egiten du muga:
Bardonecchia Chiomonte Giaglione Oulx Pragelato Salbertrand Usseaux Bramans

## Kanpo estekak

* Datuak: Q9338
* Multimedia: Exilles / Q9338
# Forsinard

Forsinard, Eskoziako gaeleraz: Forsan Àird, Eskoziako Highland eskualdeko udalerri bat da, Sutherland barrutian.

## Kanpo estekak

* Datuak: Q3463132
* Multimedia: Forsinard / Q3463132
# Forsan (Texas)

Forsan Texasko hiri bat da. Howard konderrian kokatua dago. 2010ean 210 biztanle zituen, 0,75 kilometro koadrotan banatuta.

## Ikus, gainera

* Howard konderria

## Kanpo estekak

* Datuak: Q982164
# Forshaga udalerria

Forshaga Suediako udalerria da. Värmlandeko konderrian kokatua dago. 397,29 km² ditu eta 11.399 biztanle ditu.

## Mugakideak

Honako udalerri hauekin egiten du muga:
Karlstad udalerria Kil udalerria Sunne udalerria Munkfors udalerria Hagfors udalerria

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q499385
* Multimedia: Forshaga Municipality / Q499385
# Forsand

Forsand Norvegiako udalerria da. Rogaland konderrian kokatua dago. 780.21 km² ditu eta 1.116 biztanle ditu.

## Mugakideak

Honako udalerri hauekin egiten du muga:
Hjelmeland Strand Municipality $^{(en)}$ Sandnes Gjesdal Bykle Sirdal

## Kanpo estekak

* Datuak: Q484309
* Multimedia: Forsand (former municipality) / Q484309
# Forsbrook

Forsbrook, Ingalaterrako erdialdean dagoen udalerri bat da, Staffordshire konderrian.
2011n 5.095 biztanle zituen.
* Datuak: Q5470588
* Multimedia: Forsbrook / Q5470588
# Forss (Highland)

Forss, Eskoziako Highland eskualdeko herrixka bat da, Caithness barrutian. Thurso udalerritik 3 milia mendebaldera dago.

## Kanpo estekak

* Datuak: Q5470606
# Forreston (Illinois)

Forreston Illinoiseko herri bat da. Ogle konderrian kokatua dago. 2010ean 1.446 biztanle zituen, 2,34 kilometro koadrotan banatuta.

## Ikus, gainera

* Ogle konderria

## Kanpo estekak

* Datuak: Q2013199
* Multimedia: Forreston, Illinois / Q2013199
# Forreston udalerria, Ogle konderria (Illinois)

Forreston udalerria Ameriketako Estatu Batuetako Illinois estatuko udalerri bat da, Ogle konderrian. Azken zentsuaren arabera 2.005 biztanle zituen, 36.36 milia karratu (94.2 km$^2$) eremuan.

## Ekonomia

2020ko zentsuaren arabera, Forreston udalerrian 806 etxebizitza zeuden. Per capita diru-sarrerak 27.200 estatubatuar dolar ziren.

## Kanpo estekak

* Datuak: Q987557
* Multimedia: Forreston Township, Ogle County, Illinois / Q987557
# Forseti

Forseti eskandinaviar mitologiako justiziaren, bakearen eta egiaren jainkoa da. Baldr eta Nannaren semea da. Asgard-eko jainkorik jakintsuena eta ele-ederrena zela esaten zen.

## Kanpo estekak

* Datuak: Q62548
* Multimedia: Forseti / Q62548
# Espainiako lorategietako gauak

Espainiako lorategietako gauak (gaztelaniaz: Noches en los jardines de España) Manuel de Falla (1876-1946) musikari eta konposatzaile andaluziarrak idatzitako musika lan bat da.
Manuel de Fallak, lan hau, 1909an hasi zuen, piano bakarlariarentzako nokturno multzo bat bezala, baina Ricardo Viñes piano-jotzaileak, nokturnoak, pianoa eta orkestrarentzako lan batean bihurtzea iradoki zion. Fallak, lan hau, 1915ean amaitu zuen, Ricardo Viñesi eskainiz. Lehen aldiz, 1916ko apirilaren 9an interpretatu zuen Madrilgo Orkestra Sinfonikoak Madrilgo Errege Antzokian, orkestraren zuzendari bezala Enrique Fernández Arbós, eta, piano-jotzaile bezala, José Cubiles zeudelarik.
Lanak, hiru lorategi deskribatzen ditu:
* En el Generalife (Alhambra)
* Danza lejana (bigarren lorategi hau ez dago identifikatzerik)
* En los jardines de la Sierra de Córdoba (korpuseko ijitoen festa)
Fallak, Noches en los jardines de España "inpresio sinfoniko" bezala deskribatu zuen. Pianoaren zatia, landua, distiratsua eta elokuentea da, baina ez oso dominatzailea. Orkestraren partitura, joria da. Cádizeko maisuaren lanik inpresionistena da.

## Instrumentazioa

Jatorrizko lana, honako musika tresna hauentzat idatzia dago: 3 zeharkako txirula eta piccolo bat, 2 oboe eta ingeles korno bat, 2 klarinete, 2 fagot, 4 tronpa, 2 tronpeta, 3 tronboi eta tubabat, tinbalak, txindatak, triangelua, zelesta, harpa eta harizko musika tresnak.
Gutxi gora-behera, 22 eta 26 minutu arteko iraupena du.

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak

## Kanpo estekak

* Datuak: Q1995220
# Espainiako karrika

Espainiako karrika hurrengoei egin ahal dio erreferentzi:
* Espainiako karrika (Baiona), Baionako kalea.
* Espainiako karrika (Donibane Garazi), Donibane Garaziko kalea.